el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el de el fr el en el el en el el ja el el fr el de el fr el de el el fr el el fr el el fr el el el el el el el el el el el el fi en el el en sv el el en el en sv el sv de en el el it en it it it de en el el it en it it it zh en el el el en sv el sv el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Παναθηναϊκός Α.Ο. ΑμεΑ (επισημη ονομασία: Αθλητικός Όμιλος "Παναθηναϊκός ΑμεΑ"[1]) ιδρύθηκε στα τέλη του 2018 με σκοπό τη δραστηριοποίηση σε αθλήματα για άτομα με αναπηρία. Το πρώτο τμήμα που δημιουργήθηκε ήταν αυτό της καλαθοσφαίρισης με αμαξίδιο που τη σεζόν 2018-19 αγωνίστηκε στην Α2 κατηγορία του 22ου Πανελλήνιου πρωταθλήματος της Ο.Σ.Ε.Κ.Α.[2]
3 Τμήμα καλαθοσφαίρισης με αμαξίδιο
4 Τμήμα ξιφασκίας με αμαξίδιο
Σε συνεδρίαση του Δ.Σ. του Παναθηναϊκού τον Δεκέμβριο του 2018, αποφασίστηκε η ίδρυση του νέου σωματείου με την ονομασία Παναθηναϊκός Α.Ο. ΑμεΑ. Πρώτο τμήμα που θα συσταθεί ορίστηκε να είναι της καλαθοσφαίρισης με αμαξίδιο, με σκοπό στο μέλλον να δημιουργηθούν και άλλα αθλήματα, όπως ξιφασκία και σκοποβολή. Η ανακοίνωση ίδρυσης πρωτοδημοσιεύτηκε στα μέσα ενημέρωσης στις 3 Δεκεμβρίου 2018, ημερομηνία που συνέπιπτε με την παγκόσμια ημέρα ατόμων με αναπηρία.[3] Ο Σύλλογος παράλληλα έκανε κάλεσμα σε όσους ενδιαφέρονται να το στελεχώσουν.[4]
Στις 10 Απριλίου του 2019 ανακοινώθηκε η ίδρυση του τμήματος ξιφασκίας με αμαξίδιο.[5] Στις 14 Μαΐου ιδρύθηκε το τμήμα Σκοποβολής ΑμεΑ.[6] Στις 4 Ιουλίου του 2019 ακολούθησε η ίδρυση του τέταρτου τμήματος, της κολύμβησης ΑμεΑ.[7] Στις 18 Σεπτεμβρίου του 2019 ο Σύλλογος ανακοίνωσε την έναρξη δοκιμαστικών για το τμήμα ΑμεΑ της τοξοβολίας.[8] Στον 37ο Μαραθώνιο Αθηνών, τον Νοέμβριο του 2019, έκανε το ανεπίσημο αγωνιστικό του ντεμπούτο το τμήμα ποδηλασίας. Στις 14 Δεκεμβρίου του 2019 ανακοινώθηκε η δημιουργία τμήματος επιτραπέζιας αντισφαίρισης.[9] Στις 27 Δεκεμβρίου του 2019 ανακοινώθηκε επίσημα η δημιουργία τμήματος ποδηλασίας.[10]
Στις 20 Ιανουαρίου του 2020 ανακοινώθηκε η δημιουργία τμήματος άρσης βαρών σε πάγκο, με πρώτο αθλητή του τμήματος τον χρυσό Παραολυμπιονίκη Παύλο Μάμαλο και προπονητή τον Κώστα Σαλπιγγίδη.[11] Στις 24 Ιουλίου 2020 ανακοινώθηκε η δημιουργία ποδοσφαιρικής ομάδας αποτελούμενη από αθλητές με ακρωτηριασμό, η οποία θα συμμετάσχει στο πρώτο αναπτυξιακό πρωτάθλημα που θα διεξαχθεί στην Ελλάδα.[12] Στις 27 Οκτωβρίου 2020 ανακοινώθηκε ότι ο Θοδωρής Μωραΐτης είναι ο πρώτος αθλητής που θα συμμετάσχει στο Παρατρίαθλο, έχοντας στο πλευρό του τους προπονητές: κολύμβησης Παναγιώτη Παϊπέτη, στίβου Νότη Παπούλια και ποδηλασίας Κώστα Γκρέκα.[13]
Στις 16 Οκτωβρίου 2021 ανακοινώθηκε η δημιουργία τμήματος παρακανόε με προπονητή τον Βαγγέλη Μήτσουρα από την Ιθάκη και πρώτους αθλητές τους: Σπύρο Σπαθή, Χρήστο Μαρτσάκη και Τάσο Μπούτη.[14] Στις 19 Οκτωβρίου του ίδιου έτους ανακοινώθηκε η ίδρυση τμήματος χορού με αμαξίδιο, με προπονήτρια τη Φιλίππα Ζώγα.[15] Ο ΠΑΟ κατέλαβε την 6η θέση, ανάμεσα σε 89 σωματεία, στη γενική βαθμολαγία της ΕΑΟΜ ΑΜΕΑ για το 2021.
Ο Παναθηναϊκός Α.Ο. ΑμεΑ έχει ιδρύσει μέχρι σήμερα 17 τμήματα για αντίστοιχα αθλήματα, εκ των οποίων τα 14 είναι παραολυμπιακά (εξαιρούνται το ποδόσφαιρο ακρωτηριασμένων, το σκάκι τυφλών και ο χορός με αμαξίδιο).
Ο πρώτος φιλικός αγώνας στην ιστορία του τμήματος δόθηκε στις 25 Φεβρουαρίου 2019 απέναντι στον Π.Α.Σ.Κ.Α., ομάδα της Α1, χωρίς να κρατηθεί σκορ.[16]
Ο πρώτος επίσημος αγώνας στην ιστορία του τμήματος δόθηκε στις 2 Μαρτίου 2019 απέναντι στον Ήφαιστο, στο κλειστό γυμναστήριο Παναγίας Αλεξιώτισσας της Πάτρας.[17][18][19] Το τμήμα σημείωσε την παρθενική του νίκη με σκορ 43-67, παρουσία φιλάθλων του από την Αχαϊκή πρωτεύουσα.[20] Η ομάδα του Παναθηναϊκού κατέλαβε τη δεύτερη θέση στο πρωτάθλημα της Α2[21] και διεκδίκησε σε αγώνες μπαράζ την άνοδο του στην Α1, κάτι που πέτυχε με αντίπαλο τον Π.Α.Σ.Κ.Α..[22] To 2019 κατέκτησε το τουρνουα Mercedes.
Στις 15 Φεβρουαρίου 2020 ο Παναθηναϊκός έκανε το ντεμπούτο του στην Α1 για πρώτη φορά στην ιστορία του, αντιμετωπίζοντας τον Άρη στο Αλεξάνδρειο. Ο αγώνας ακολούθησε αυτόν του πρωταθλήματος μπάσκετ ανδρών, επίσης μεταξύ του Άρη και του Παναθηναϊκού. Οι πράσινοι ήταν νικητές της αναμέτρησης με σκορ 47-71, με πρώτους σκόρερ τους Νέλσον με 34 και Μαρτσάκη με 23.[23]
Ο Παναθηναϊκός ξεκίνησε τα πρωταθλήματα του 2020 και 2021 με στόχο τη διάκριση, όμως αυτά διεκόπησαν νωρίς λόγω της πανδημίας του Κορωνοϊού. Το 2022 είχε την πρώτη του ολοκληρωμένη παρουσία στην Α1. Αρχικά κατέκτησε την πρώτη θέση στην κανονική περίοδο και συμμετείχε στο φάιναλ φορ που διεξήχθη στο Ηράκλειο Κρήτης. Εκεί επικράτησε του Άτλαντα με 74-44[24] και του Μεγάλου Αλεξάνδρου Θεσσαλονίκης με 70-53[25] και κατέκτησε το πρωτάθλημα. Αργότερα κατέκτησε και το πρώτο κύπελλο στην ιστορία του, επικρατώντας της ομάδας της Δωδεκανήσου με 74-53 στον τελικό της Λάρισας[26]. Ο Παναθηναϊκός έφτασε στο νταμπλ με μεγάλους πρωταγωνιστές τους Σανζ Νέλσον (mvp πρωταθλήματος) και Ζακ Μπλερ (mvp κυπέλλου).
Τελευταία ενημέρωση: 21 Ιανουαρίου 2022
Νέλσον Χάιμε Σανθ Λοντόνιο
Τμήμα ξιφασκίας με αμαξίδιοΕπεξεργασία
Το τμήμα ξιφασκίας με αμαξίδιο συμμετείχε στο πανελλήνιο πρωτάθλημα του 2019. Ο αθλητής του Παναθηναϊκού Απόστολος Δαβής, κατέκτησε το χάλκινο μετάλλιο στο ξίφος ασκήσεως, το οποίο αποτέλεσε και το πρώτο μετάλλιο στην ιστορία του ΠΑΟ ΑμεΑ.[27]
Στις 25 Αυγούστου 2021, ο ξιφομάχος του Παναθηναϊκού Πάνος Τριανταφύλλου έγραψε ιστορία, καθώς κατέκτησε το πρώτο μετάλλιο του Συλλόγου σε Παραολυμπιακούς αγώνες στη σπάθη Β.[28]
Την 11η Δεκεμβρίου 2021, ο Παναθηναϊκός κέρδισε το Πρωτάθλημα Ελλάδος στη Γενική Βαθμολογία που διεξάχθηκε στην Πανεπιστημιούπολη του Άλσους Αιγάλεω.[29]
Στις 10 Νοεμβρίου 2019 ο Νίκος Ρούσσος, με καταγωγή από τη Σύρο,[30] έγινε ο πρώτος αθλητής ΑμεΑ του Παναθηναϊκού που διένυσε τον Αυθεντικό Μαραθώνιο της Αθήνας με ειδικό τρίτροχο αμαξίδιο, τερματίζοντας σε χρόνο 3:55.00.[31]
Την 1η Αυγούστου του 2021, ο Παναθηναϊκός κατέκτησε το πρώτο του πρωτάθλημα Ελλάδος στην Ποδηλασία Πίστας ΑμΕΑ που διοργανώθηκε στο κλειστό ποδηλατοδρόμιο του ΟΑΚΑ, κερδίζοντας τέσσερα χρυσά μετάλλια και δύο χάλκινα.[32]
Στις 27 Ιουνίου του 2021 η ομάδα του ΠΑΟ κατέκτησε τον πρώτο επίσημο τίτλο της στο ποδόσφαιρο ακρωτηριασμένων κατακτώντας το διασυλλογικό κύπελλο ανάπτυξης που διοργάνωσε η ΕΟΠ ΑμεΑ.[33] Στις 14 Μαΐου 2022 κατέκτησε και το πρώτο Πανελλήνιο πρωτάθλημα.[34]
Στις 17 και 18 Οκτωβρίου του 2020 ο Παναθηναϊκός συμμετείχε για πρώτη φορά στην ιστορία του στο πανελλήνιο πρωτάθλημα κολύμβησης ΑμΕΑ με τον αθλητή Θοδωρή Μωραΐτη.[35]
Στο επόμενο πρωτάθλημα στις αρχές Ιουλίου του 2021, ο ΠΑΟ έχοντας περισσότερες συμμετοχές με τους αθλητές Δρακόπουλο, Μωραΐτη, Ανέστη και Γρατσώνη, κατάφερε να πετύχει την υπέρβαση κατακτώντας 5 μετάλλια (1 χρυσό, 2 ασημένια και 2 χάλκινα).[36]
1 Πρωτάθλημα Ελλάδας: 2022
1 Κύπελλο Ελλάδας: 2022
1 (1ο ) Διασυλλογικό Κύπελλο Ανάπτυξης: 2021
1 (1ο) Πρωτάθλημα Ελλάδας: 2022
1 Πρωτάθλημα Ελλάδας Πίστας Ανδρών ΑμΕΑ Βαθμολογίας: 2021
2 Πρωταθλήματα Ελλάδας Γενικής Βαθμολογίας Ανδρών και Γυναικών: 2021, 2022
↑ κατάλογος σωματείων, επίσημος ιστότοπος ΕΑΟΜ-ΑΜΕΑ
↑ Ο.Σ.Ε.Κ.Α. - Πρωτάθλημα σημαίνει ντέρμπι
↑ leoforos.gr - «Γεννιέται» ο Παναθηναϊκός ΑΜΕΑ[νεκρός σύνδεσμος]
↑ gazzetta.gr - Φτιάχνει τμήμα ΑΜΕΑ ο Παναθηναϊκός
↑ ΣΠΟΡ FM - Δημιουργεί τμήμα ξιφασκίας με αμαξίδιο ο Παναθηναϊκός
↑ SDNA - Ο Παναθηναϊκός δημιουργεί τμήμα σκοποβολής ΑμεΑ!
↑ Παναθηναϊκός Αθλητικός Όμιλος - Ο Παναθηναϊκός ΑμεΑ δημιουργεί τμήμα κολύμβησης
↑ Trifilara.gr - Δοκιμαστικά για το τμήμα ΑμέΑ στην τοξοβολία
↑ Παναθηναϊκός Αθλητικός Όμιλος - Ο Παναθηναϊκός δημιουργεί τμήμα πινγκ πονγκ ΑμεΑ
↑ Παναθηναϊκός Αθλητικός Όμιλος - Ο Παναθηναϊκός δημιουργεί τμήμα ποδηλασίας ΑμεΑ
↑ Παναθηναϊκός Αθλητικός Όμιλος - Δημιουργεί τμήμα στην άρση βαρών σε πάγκο ο Παναθηναϊκός
↑ SDNA - Πρωτοπόρος ξανά ο Παναθηναϊκός: Δημιουργεί ποδοσφαιρικό τμήμα ΑμεΑ
↑ Παναθηναϊκός Αθλητικός Όμιλος - Μπαίνει στο Παρατρίαθλο ο Παναθηναϊκός ΑμεΑ!
↑ Παναθηναϊκός Αθλητικός Όμιλος - Μπαίνει στο Παρακανόε ο Παναθηναϊκός!
↑ Παναθηναϊκός Αθλητικός Όμιλος - Τμήμα χορού με αμαξίδιο στον Παναθηναϊκό!
↑ gazzetta.gr - Πρώτο φιλικό για το μπάσκετ με αμαξίδιο του Παναθηναϊκού
↑ leoforos.gr - Στην Πάτρα το πρώτο ιστορικό ματς[νεκρός σύνδεσμος]
↑ leoforos.gr - Παναθηναϊκός ΑμεΑ: Το «τριφύλλι»… γράφει ιστορία![νεκρός σύνδεσμος]
↑ Ο.Σ.Ε.Κ.Α. - Το πιο μεγάλο project
↑ gazzetta.gr - Παναθηναϊκός: Πρεμιέρα με νίκη για το τμήμα μπάσκετ με αμαξίδιο!
↑ «leoforos.gr - ΜΠΑΣΚΕΤ ΜΕ ΑΜΑΞΙΔΙΟ: ΛΥΓΙΣΕ ΑΛΛΑ ΕΧΕΙ ΜΙΑ ΑΚΟΜΑ ΕΥΚΑΙΡΙΑ». Αρχειοθετήθηκε από το πρωτότυπο στις 3 Νοεμβρίου 2019. Ανακτήθηκε στις 3 Νοεμβρίου 2019.
↑ sdna.gr - Άνοδος για την ομάδα μπάσκετ με αμαξίδιο του Παναθηναϊκού
↑ gazzetta.gr - Άρης-Παναθηναϊκός: Μια «αγκαλιά» οι παίκτες με τους αθλητές με αμαξίδιο
↑ Ο Παναθηναϊκός στον τελικό
↑ Πρωταθλητής ο Παναθηναϊκός
↑ Κυπελλούχος ο Παναθηναϊκός
↑ ΑΜΕΑ: Πρώτο μετάλλιο για τον Παναθηναϊκό στην ξιφασκία
↑ Παναθηναϊκός Αθλητικός Όμιλος - «Χάλκινος» ο «πράσινος» Τριανταφύλλου στο Τόκιο!
↑ «Το πήραν με το…σπαθί τους!». Παναθηναϊκός Αθλητικός Όμιλος. 11 Δεκεμβρίου 2021. Ανακτήθηκε στις 12 Δεκεμβρίου 2021.
↑ Cyclades24 - Νίκος Ρούσσος: Αποθεώθηκε ο Συριανός αθλητής του Παναθηναϊκού στον Μαραθώνιο
↑ Παναθηναϊκός Αθλητικός Όμιλος - Ένας… άκρως Παναθηναϊκός Μαραθώνιος
↑ «Πρωταθλητής Ελλάδας στην ποδηλασία πίστας ΑμεΑ ο ΠΑΟ!». Παναθηναϊκός Αθλητικός Όμιλος. 2 Αυγούστου 2021. Ανακτήθηκε στις 2 Αυγούστου 2021.
↑ «Βάφτηκε «πράσινη» η πρώτη κούπα!». Παναθηναϊκός Αθλητικός Όμιλος. 27 Ιουνίου 2021. Ανακτήθηκε στις 20 Αυγούστου 2021.
↑ «Το σήκωσε κάτω από την Ακρόπολη!». Παναθηναϊκός Αθλητικός Όμιλος. 15 Μαΐου 2022. Ανακτήθηκε στις 14 Μαΐου 2022.